text:
Discûscioîn ûtente:N.Longo
Salûo! Benvegnûo inta Wikipedia Lìgure, a lìbera enciclopedîa, de badda scrîta con l'agiùtto de tùtti. Vîva Zêna, vîva San Zòrzo! Alêgri! --Luensu1959 (discuscioin) 12:16, 14 zen 2021 (CET)
sugerimentiModìfica
ciao Longo, te scrivo quarch'atra osservaçion a-i to ottimi articcoli:
Taddeo Carlone -> Tadê Carlon
a grafia do '700, a-i tempi da Repubbrica de Zena, a l'ea 'Girœummo Serra', però si-a voxe a l'è tutta scrita inta grafîa öfiçiâ, aloa o tittolo ascì o doviæ êscilo
trêuviâ -> troviâ
Cristoforo -> Cristoffa
sfòrsi -> sfòrsci
l'ùrtima naçión zenéize: me vegne in cœu i pellerosse, tipo "l'urtimo di Moichen"...
refuiàndose -> 'refuàndose' ò megio ancon 'refiàndose' difæti un figiœu scostante à Zena o l'è dito 'refiozo'
regîa deputaçión -> rêgia deputaçión
di Adòrno, di Goàrco, di Fregôzo e di Montàldo -> a quelli tempi i cognommi in "o" favan a concordança tanto a-o feminin che a-o plurâ quindi: di Adórni, di Goàrchi, di Fregôxi e di Montâdi
mascheræ -> a quelli tempi e-i ciamavan "inmascaræ"
salîi -> montæ
a famìggia Fregôzo -> a famìggia Fregôza ò magara a famìggia di Fregôxi
mén -> màn ò moén
sortéggio -> foscia megio 'sortézzo' ò magara "sciortézzo", dæto che "sciòrte" a me pâ forma ciu viaxa che "sòrte"
alegri! Carlo Poggi (discuscioìn)
- [@ Carlo Poggi] Salûi e gràçie! Sciâ me scûze de quàrche erô pægio a-e âtre vòtte, mi véddo òua de dâ 'n'eugiâ ciù aprofondîa pe levâli do tùtto :/ ... a ògni mòddo mi voriéiva domandâ 'na cösa picìnn-a: mi créddo ch'o ségge o câxo de creâ 'na categorîa dedicâ a-i çitadìn da Repùbrica de Zêna (cómme quésta prezénpio), into sò nómme a pòula "çitadìn" a poriéiva anâ bén òpû a gh'é 'n mòddo ciù corètto/viâxo pe indicâli? Ancón gràçie, scignorîa! N.Longo (discuscioìn) 15:09, 10 zen 2022 (CET)
- ciao Longo! primma che m'ascordo, inti Zenéixi de Gibiltæra, invexendâ qu. vœu dî "mettilo in confuxon, in agitaçion", mentre chie ti ti vœu dî "scangiâ, pigiâ qu. pe qu. atro" quindi o verbo o l'è "confonde". Za à partî da-o '700 paola "çitadìn" a l'ha començao à sostitoî o ciu viaxo "çiten" (scing. e pl., ch'o rimma con "ben", Ger. Del. 7,13), ch'o l'ea dœuviao pe dî "abitante da çitæ" ò adreitua "gentilommo" oposto à "vilan" ò "popolan", però no son seguo s'o l'inciodesse ascì o concetto de "çiteinança" into senso burocrattico do terme, che invece "çitadìn" de seguo o pœu aveighe. Fætostà che comonque creddo che l'urtimo á dœuviâ "çiten" o segge stæto o De Franchi into '700. Foscia ti poriesci fâ 'na sotto-categoria de "Gente de Liguria". Ah 'n'atra cosa: lezo "Categorîa:Biografìe": pe quante tutti sti acenti possan pai in po ridondanti, comonque inte sto caxo bezoriæ che foisan tutti doi circonflesci. Alegri! Carlo Poggi (discuscioìn) PS. creddo che 'nta Wikipedia segge d'obbligo dâse do ti.
- [@ Carlo Poggi] Ancón gràçie e salûi, mi pensâva che fòscia "çitén" (o l'é 'n pecòu che de parólle tànto bèlle no són ciù dêuviæ) a-a fìn a poriéiva êse ciù mêgio che çitadìn; l'idêa de çitadinànsa a no l'êa coscì scìmile a quélla da giornâ d'ancheu e pe mi çitén, segóndo a ciæa spiegaçión chi de d'âto, a móstra bén a questión (e scîe, de segûo a saiâ 'na sotocategorîa de "Gente de Liguria" ascì). A categorîa de biografîe a l'à bezéugno de 'n grànde travàggio de sistemaçión che mi contâva (spêro) d'ariescî a conclùdde into méize a vegnî; a ògni mòddo gràçie pe l'anotaçión, che âtriménti m'ascòrdo che o nómme o l'é da corêze. Alêgri! N.Longo (discuscioìn) 16:05, 18 zen 2022 (CET)
- Beniscimo aloa ti saiæ o primmo à dœuviâ "çiten" co-o scignificao moderno! Alegri! Carlo Poggi (discuscioìn) Carlo Poggi (discuscioìn) 10:09, 23 zen 2022 (CET)
- ciao Longo! primma che m'ascordo, inti Zenéixi de Gibiltæra, invexendâ qu. vœu dî "mettilo in confuxon, in agitaçion", mentre chie ti ti vœu dî "scangiâ, pigiâ qu. pe qu. atro" quindi o verbo o l'è "confonde". Za à partî da-o '700 paola "çitadìn" a l'ha començao à sostitoî o ciu viaxo "çiten" (scing. e pl., ch'o rimma con "ben", Ger. Del. 7,13), ch'o l'ea dœuviao pe dî "abitante da çitæ" ò adreitua "gentilommo" oposto à "vilan" ò "popolan", però no son seguo s'o l'inciodesse ascì o concetto de "çiteinança" into senso burocrattico do terme, che invece "çitadìn" de seguo o pœu aveighe. Fætostà che comonque creddo che l'urtimo á dœuviâ "çiten" o segge stæto o De Franchi into '700. Foscia ti poriesci fâ 'na sotto-categoria de "Gente de Liguria". Ah 'n'atra cosa: lezo "Categorîa:Biografìe": pe quante tutti sti acenti possan pai in po ridondanti, comonque inte sto caxo bezoriæ che foisan tutti doi circonflesci. Alegri! Carlo Poggi (discuscioìn) PS. creddo che 'nta Wikipedia segge d'obbligo dâse do ti.
LucréçioModìfica
Gràçie mìlle pe l'agiùtto, spêro davéi de megioâ e mæ capaçitæ de ûza wikipedia zenéize! Michæ.152 (discuscioìn) 15:57, 18 zen 2022 (CET)
Toponnimi ecc.Modìfica
Ciao Longo!
Mi no l'è che ne sacce goæi in fæto de toponomastega zeneize de colonnie d'oriente, ançi in fæto de ninte, chè lezo poco e no vaggo mai in biblioteca... Coscì à nazo poriæ dî che e vege mappe en delongo 'n'ottima vivàgna e che l'antiga "Nicarîa" a saiæ vegnua "Nicàia", Enussa me pâ ch'a vagghe ben, "Lesmirre" a doviæ aveighe un R sola, ma sensa fonte scrite me tegniæ insce "Smirne". Metelin sens'atro sci. E doe Feugge son pluralia tantum quindi "Fêugge nêuve" e "Fêugge vêge", gh'è doî caroggi à Zena che inta targa gh'è scrito proppio Foglie vecchie e Foglie nuove, amiando inti Annali do Giustignan me pâ che Smirne ascì a segge feminin plurâ (e into Decameron do Bocaçço ascì: "alle Smirne"). Tenedo creddo ch'a l'agge l'acento insci-a primma E, quindi "Ténedo". Amiando insce google libbri e insci-a wikipedia ingreize me pâ che S. Panagia a se ciamesse S. Maria (saiv'à dî Santa Màia)
Pe quante rigoarda invece i Longhi, mi creddo che quella O a doviæ ese serâ, saiv'à dî, o contraio de "curti". Aoa mi no l'è che me vœugge permette de mostrâte prononçiâ o to nomme, ma in zeneize a O seguia da 'na N velare (N + atra cons. ò N finâ) a no l'è mai averta. Unnica ecceçion a dexinença do pass. rem. III pl. (-òn) che però o l'è un toscanismo do '700 percose primma o l'ea -an. Gh'è tanti che-o cognomme Bozzo (it. Acerbo) parlando zeneize ghe dixan Bòzzo, foscia percose à son de dœuviâlo in italian han finio per ri-azeneizâlo co-a O averta (magara l'è za dotræ generaçioin), ma ho sentio ascì i ciu vegi e megio parlanti dîlo giusto: Bózzo. Creddo che-o mæximo discorso o vagge pe Longo.
goære ponìche -> mi diæ goære púniche
Dinéigro -> creddo segge Denéigro
Nicolò: a quelli tempi ghe divan "Nicherôzo" vegnuo dapœu "Nichiôzo"
Caneto -> Canetto (o saiæ "Caniòu" ma za 'nto '500 a stradda de Zena a ciamavan Canetto)
Rafæ: l'urtima vocale a doviæ ese averta e curta Rafè
Oliverio: mi diæ Oivê, se partimmo da-o latin Oliverius no veddo perchè toscanizâlo...
Garibàldi -> Gaibâdo
Ròmma -> Rómma
cavaliêre: into '400 ghe divan "cavarê", into '700 "cavagero" ch'a saiæ a forma azeneizâ do toscan "cavagliero", e infin "cavagêo" (o-a riporta a-adreitua o Cazassa)
Chiéuzza: i Venneti ghe dixan "Ciòzza", creddo ch'a l'agge da ese coscì in zeneize ascì
Cónsole: a forma ciù viaxa a saiæ "cónso" (o-a riporta a-adreitua o Cazassa), ciu antig. cónsoro
Càffa: a forma ciu antiga e viaxa a l'ea Cafà
Loîgi: à quelli tempi se ghe diva "Loîze"
gréive -> greve ò grave
aûme -> àume ò àime. Into Cazassa o circonflesso insci-a "u" o serve à indicâ ch'a va prononçiâ a-a françeize (chì o TIG pe mi o sballia). O Cazassa o scrive adreitua "mûagia", ma a l'è 'n'U etimologgica percose partindo da muraggia, doppo che l'è cheito a R, a U e a A s'en unie into ditongo montante -iâ-, vegnindo à formâ 'na scillaba longa, e quande se forma 'na scillaba longa e consonante dogge che vegnan aprœuvo se sencian. Quindi muràggia -> muàggia -> miâgia. E pe l'àime pægio: arúmme -> aúmme -> àime
Spînoa -> Spínoa
Gazâia -> Gazàia (ciu antig. "Gazarîa": ripeto che quande cazze a R e doe vocale ch'a separava s'uniscian inte 'n'unnica scillaba, inte sto caxo into ditongo chinante "àj", quindi gh'emmo tutta 'na serrie de paole in -aja: macaja, giancaja, speçiaja, porcaja, scemaja, polaja ecc. tutte co-a "a" curta.
E complimenti comme sempre pe-o mega-travaggio che ti fæ!
Alegri!
- [@ Carlo Poggi] Salûi e gràçie tànte pe-i sugeriménti! Mànco mi ò abàsta ténpo pe anâ spésse vòtte in bibliotêca, ma a-a fìn mi diéiva che in quélle da-e mæ pàrte no gh'é goæi materiâle in sciâ questión... O l'é interesànte o pónto do nómme do Boccàsso dæto che fòscia o "Lesmirre" do Giustinién (minsonòu chi, into 1261) o l'é 'na spécce de fórma brêve de l'âtra (ò trovòu òua 'na comédia do Càrlo Goldón ch'a se ciàmma pròpio "L'impresario alle Smirne", o sequel de "L'impresario delle Smirne", e me pâ che quésto o ségge stæto 'n nómme deuviòu pe indicâ tùtta a Tùrchia ascì). Benìscimo pi-â questión de Enùssa e S. Panagia ascì, inta màppa do Benéito Bordón l'arçipélago intrêgo o l'é ciamòu Le Panagie ma defæti o saiéiva ciù precîzo dêuviâ o nómme de l'îzoa ciù grànde.
- Pi-â pàgina di Lònghi (co-i quæ gh'émmo in comùn sôlo o cognómme e o fæto de vegnî da Vendón :D ), in sciâ pronónçia in zenéize mi gh'ò ancón tànti dùbbi, defæti into parlâ de chîe o l'é sôlo Lòngo, e mi diéiva pi-â necescitæ de diferençiâlo da-o "lóngo" agetîvo, ma l'é vêo ascì che, segóndo o mæ mesê, o l'à 'n són 'n pö strànio scibén che ànche lê o l'à de lóngo sentîo a versción co-a "o" avèrta, co-ina fórma che dónca a doviéiva remontâ a-o mêno a-a fìn de l'Eutoçénto. E scîe, ànche pe mi o l'é probàbile ch'a gh'é stæta 'sta trasformaçión chi into sécolo pasòu, mi veddiö d'aprofondî a questión; ancón gràçie pe l'agiùtto, e pi-â belìscima pàgina in sce l'Aostìn Giustinién ascì, alêgri! N.Longo (discuscioìn) 13:28, 13 fre 2022 (CET)
Carpe (e nu sulu)Modìfica
Buna dumenega Nicolò, l'ho vistu inta tò pagina de pröve u prugettu in sce Càrpe. L'è interesantiscimu e ben aprufundìu, cumplimènti!
Quarche cu(r)iuxitài: cumme ti l'hai scritu ti a stradda ch'a culêga Castreveju a Carpe a va a finî dau Giu de Löa, inta lucalitài di Lavagin. Inte sta zona lì a se tröva fra l'àtru ina Cascina, ch'a pîa u numme (apuntu) de Cascina di Lavagin (Stranumme ben cunusciüu tantu in Èrli quantu a Castreveju). Âtra côsa, a stradda ch'a porta dau Scravaiun fin aa Còlla de San Benardu (faxente parte de l'Àta Via di Munti Ligüri) a l'è asfartâ precizamènte fin a surva e Cà du Scravaiùn (vegghe chi e chi), ducca gh'è ancua tüttu in tòccu de asfartu (tostu 1-2 chilommetri).
Quande a stradda a èntra intu cumün d'Èrli se passa pé a Pràu Dònnu, surva aa frasiun du Praettu, dunde se tröva ina sé(r)ie de pà(r)e eòliche. Poi da lì se rìva aa Colla d'Urtieu (Garesce), pasandu surva ae cà da frasiun umònima (in garescìn Urtiê).
Fra l'âtru dae Cà du Scravaiùn se china ascì diretamènte au Praettu, pasàndu pé a stradda de Munte d'Àju (dau quale a pia numme A Cascìna d'Àju, frasiun de Castreveju, ch'a se razunze ciü fassilmente da Èrli, cun 'n âtra via, asfartâ), chi a resta in scia stradda quella ch'a l'è a Cà du Pippu de l'Arma (ancù 'n âtra cascina, aù restruttüâ).
Ps. A pagina a se(r)à in zenese o intu parlâ lucale? Perché quelle da valà du Va(r)atella sun varietài propiu particulari, cun a r e a z ciü marcàe de quelle inti dialetti (pé ezempiu) da valâ du Néva.
Bôna!--Arbenganese (discuscioìn) 14:14, 13 fre 2022 (CET)
- [@ Arbenganese] Bónn-a séia! Pi-â pàgina in sce Càrpe mi diéiva che a-a fìn a l'é ciù 'n travàggio pe demoâse a descrovî a stöia do mæ pàize (òua mi stàggo da 'n'âtra pàrte ma spêro de tornâghe) ciù che âtro ... o l'é ciæo che me piaxiéiva scrîvela into sò dialétto ma o problêma o l'é che fòscia gh'é sôlo 4/5 persónn-e ancón in gràddo de parlâlo, tra e quæ gh'é o mæ mesê. Quàrche registraçión mi l'ò za fæta ma a dîla tùtta són di materiâli, "lengoisticaménte" parlàndo, da-a ménn-a contegnûa e con vàrri problêmi aprêuvo a-o fæto che no gh'é di parlànti sótt'a-i novànt'ànni, purtròppo.
- A ògni mòddo, pasàndo a questioìn ciù felîçi, in Càrpe quélla câza a l'é ciamâ a "Cà di Lavagìn" ascì, dæto o nómme da zöna (coscì cómme pe-o riàn ch'o nàsce lîe e ch'o vêgne zu scìnn-a formâ o Riàn de Càrpe a l'unión co-o Riu de Pilette). Tra e âtre cöse quéllo o l'é (êa) 'n bón scîto pe-o pàscolo e dónca, into pasòu, gh'é stæto dêxénn-e de ratèlle tra niâtri e quélli de Castreveju inte l'àrea (pe no parlâ do fæto che l'ægoa dêuviâ inti cànpi de Càrpe pi-â ciù pàrte a sciôrte in de tære de quéllo comùn). No són tànto pràtico di sentê e de stràdde sórva a Èrli, fêua de quélla tra o Scroviùn e o còlle de Sàn Benàrdo ma véddo òua che no m'aregórdo ciù tànto bén dæto che mi êa convìnto che ghe foîse l'asfàlto sôlo da quélla fîa de quàttro/çìnque câze in sciâ vîa (òua no me vêgne o nómme da localitæ ma gh'é sôlo quélle pròpio in sciâ stràdda).
- Pe de ciù, sénsa fâ tànti (cog)nómmi, ma o l'é ciæo da quélli de sò borgàdde, Urtié (a l'é ciamâ coscì da niâtri ascì) a l'à tànti ligàmmi con Càrpe; defæti, anàndo aprêuvo a-a stràdda do Sàn Benàrdo, són arivæ inte l'Eutoçénto dötræ de famìgge che ancón a-a giornâ d'ancheu stan chi. Ànche inta nòstra gh'é stæto quàrche Aschero e, cómme ti peu védde da OpenStreetMaps (da satèlite me pâ ch'o ségge vegnûo zù tùtto), o l'é ciæo dónde ne vegnîvan. Alêgri!
- N.Longo (discuscioìn) 21:37, 13 fre 2022 (CET)
- Ancù salüi, a pa(r)entèlla di Aschero a se tröva de lungu ascì in Èrli (survatüttu a Gazzu), dìemmu püe che da Garesce sun andài a finî in pò dapertüttu.
- Diemmu che poi quelli de Castreveju sun sempre stài 'n pôcu scuntruxi cu-i cunfinanti, eccu perché me nònna, nasciüa a Cascina d'Aju, a s'e sempre sentîa (e a se sènte ancù aù) ciü d'Erli che de Castreveju (fin a-u dialettu u se semeja de ciü a l'erlese che au castrevejin).
- Campanilismu a parte :D, capisciu u prublema de parlàe ciü picine: a pensà che 'na vôta burgâ pé burgâ u gh'éa 'n dialettu diferente, mèntre aa giurnâ d'ancöi quarchedün u l'è scumpa(r)ìu pé u spupulamentu de zone de muntagna, mentre quarche âtra parlâ a s'è mescciâ cun quelle vixìne, o adi(r)itüa chi u s'e spustau versu a Rivêa u s'è abitüâu a sentî parlà inte va(r)ietài sitadine perdendu quelle che l'éan e carateristiche lescicàli particulari da sò variànte.
- Serchemmu de fà u puscibile pé sarvâ e nostre tradiusiùn! Bôna!-- Arbenganese (discuscioìn) 21:00, 14 fre 2022 (CET)
- [@ Arbenganese] Interesànte védde cómme ànche da-e âtre pàrte i castrevejin no són vìsti tànto bén XD, ànche se, a ògni mòddo, me pâ che purtròppo no ghe ségge ciù tànte persónn-e mànco lîe.. O fæto de Càrpe o l'é che (pe fortùnn-a) ghe sta ancón da génte, a-a fìn sôlo 'na çinquanténn-a in mêno de Castreveju (che però o l'é restòu comùn, âtra raxón d'ascìdio pe niâtri :P ), ma pi-â ciù pàrte són de Bardenëi ò da Rivêa e o l'é ciæo che parlan in mòddo diferénte. A ògni mòddo, òua mi prêuvo a tiâ zu döe rîghe da quélli file ch'o za registròu, coscì, into méntre, vedémmo de svilupâ 'na bónn-a grafîa pe scrîvelo; a-a fìn de 'sta setemànn-a chi veddiö de registrâne di âtri.
- Pe conclùdde, a propòxito de parlæ da rivêa, fòscia mi aviö a poscibilitæ de registrâ quarcösa da 'na scignôa do Borghétto (mi pensâva de incomensâ co-a paginétta in sciâ gêxa de Sàn Mattê), pe òua mi no pòsso garantî nìnte ma dæto che a l'é 'na parlâ ciù arbenganéize mi domandiö o tò agiùtto pi-â trascriçión, de mòddo che, into méntre, vedémmo e diferénse co-a variànte da çitæ, salûi! N.Longo (discuscioìn) 10:43, 15 fre 2022 (CET)
- Interesantiscima ascì questa côsa du Burghettu! Intantu pensâva de creâ ina pagina in sciu stampu da Gramatica noveize, fâ dau [@ Luensu1959], pé l'arbenganese (quarche mate(r)iàle ghe l'ho zà, survatüttu in sce Èrli e Castergiancu, ma veggu se sciortu recampà quarcôsa ascì pé i atri paixi). Salüi!--Arbenganese (discuscioìn) 14:18, 15 fre 2022 (CET)
- [@ Arbenganese] Mi diéiva ch'a l'é 'na belìscima idêa, bón travàggio! Bôna! N.Longo (discuscioìn) 14:22, 15 fre 2022 (CET)
Bun travaju ascì a ti! Bôna!--Arbenganese (discuscioìn) 14:23, 15 fre 2022 (CET)
- [@ Arbenganese] (in nuvaize) Bròvi tütti dui! Pe cunservò a memória di nóstri dialetti u bzögna fò própiu csì! Mi eu inta mè valle a-i primi de snò e a són ndó in gìu pe tanti paìzi a fò di fòto (che a cargu piàn pianìn intantu ch'a fassu i pagine di frasión-i) dumandandu s'u gh'ea còrchdün ch'u pòrla in dialettu e saccia u nume id quei paìzi in dialettu. Ö fòtu asì 'na registrasión id 'na persun-a 'd San Nazò e u m'serva tainpu pe scrivla. Pe agustu a gh'´ö za 'n apuntamaintu pe intervistò 'n vegiu inte l'òta valle. A-a fin di cunti l'optimum u fisa avai 'na pagina ncu l'audiu file icmè ö fòtu pe-i Burghetu (Burbaia) e pe Surli e ei casté 'd Surli gròsie a-a culaburasión du Steva Ferrarassu, autù dei disiunòriu 'd Surli (nuvaize). Pe-a pagina dei dialettu 'd Növe a devu incù trascrive tanta róba da-i disiunòriu id Natale Magenta (nuvaize). U gh'vö tantu tainpu, e quande mi a sarö in pensción a gh'avrö pü tainpu... Secundu mi l'é meiu scrive inta grafìa "lucale" in questi còzi (principalmainte in "u" invece che in "o") icmé ch'i fan in tabarkín, in munegascu, in nuvaize, ecc. ma se Carpe l'é ei paìze d'origine id Nicolò alua u deva decide lê! Ö truvò pròpiu ava ei disiunòriu online inglaize-fransàize-munegascu: http://munegascu.free.fr/ ! Pruvàilu fiöi! --Luensu1959 (discuscioìn) 16:44, 15 fre 2022 (CET)
U BurghettuModìfica
Alùa, l'ho cumensàu a tucà 'n po a tradusiun, in urdine:
- U tratìn: generalmènte mi u duvé(r)u cu-a prepusisiùn articulâ (ma gh'e ascì a variante cu'a), u prublêma l'è survatüttu quella de nu andà a scunfundise cun "cua".
- Pe: mi pensu che a côsa ciü giüsta se(r)éva pè (parte du còrpu)/pé (frütu)/pe (prepusisiun), poi se dau cuntèstu se pò capì ch'u l'è ün e nu l'è l'âtru magara se ponan interscangià.
- O asentâ: beniscimu, nu gh'e 'na gran diferensa, l'asentu inte stu càxu se pò umétte.
- Ç: segundu mì 'na s pe a ciü pàrte di càxi a bàsta.
- mp/mb cuntru np/nb: a grafia da Romagnoli e de sòe puexie duvé(r)a -m-, nu so de precìsu nu sò e âtre. U fàttu de l'üsu duggiu int'ina stéssa pagina devu curêzelu, perché quarche vôta me scàppan.
- î: sci, perché de suvènte intu parlàu nu gh'è 'n forte lungamentu, metîla nu l'è 'n erùre segundu mi.
- Burghetìn
- â: in arbenganese vegne prununsiâ cumme in zenese, ma vista l'evulusiun ciü serâ tipica du Burghettu di(r)éva de adutâ u mudellu de San Bertumê.
- ê: diémmu che in mà(r)e léngua u po cumprende a diferènsa da ê de gêxa e quélla de fêtu, pe(r)ò s'i se vönen evitâ di pastissi alùa femmu géxa.
Ps. L'ho curezüu l'asentu da paìse a pàise, cumme prununsiàu inte l'audiu e méssu sèrte dexinense da -üo a -üu. Salüi!-- Arbenganese (discuscioìn) 14:53, 23 fre 2022 (CET)
- [@ Arbenganese] Gràçie! Pe l'ùrtimo pónto, l'ùnico che a-a fìn o da quàrche problêma, mi diéiva ch'o no l'é do tùtto necesâio (tànto pe âtre cöse a no saiéiva a ògni mòddo precîza) ma fòscia o l'é ciù mêgio avixinâse a 'na grafîa fonètica, ànche sa a-a fìn chi no ghe saiâ 'n gràn dilémma pe quélli che lézzan dæto che émmo a registraçión. Pe mi se peu decìdde ò de levâ l'acénto in sciâ "e" lónga òpû, cómme ti t'æ consegiòu, de métte doî acénti diferénti. Dónca o saiéiva sôlo da decìdde se "é" o va pi-â e "lónga" ò pe quélla "avérta" e chi mi ò ciù de 'n dùbio: into prìmmo câxo alantô émmo da pasâ i daré, téitu, ecc in darê, têitu e scìmili, sedónca i vàrri partìçippi pàsan in stétu, fétu ecc; o no càngia tànto ma gh'é diferénsa da quélle grafîe dónde i émmo pìgiæ.
- Pe de ciù, o l'é vêo che o circonflèsso o no l'é dêuviòu - in sciâ "a" - inte 'sto câxo chi pe 'na vocâle alonghîa e dónca pe coerénsa a e "lónga" a saiéiva ciù mêgio co-a "é" ma, pe cóntra, l'acénto acûto inte grafîe a-e quæ sémmo abitoæ o l'é 'n ségno de avertûa de 'na vocâle (a ògni mòddo gh'é de léngoe dónde o l'é ìndice de longhéssa ò intenscitæ da létia ascì, nda) ... pe mi e çèrnie poscìbili són:
- e "lónga" sénsa acénto, ê pe-o són ciù "æ" do zenéize
- ê pe quélla lónga, é pe o són ciù avérto; ciù tradiçionâle ma alantô émmo stétu, fétu ecc
- é pe quélla lónga, ê pe l'æ
- ê pe quélla lónga, æ (ò anche -ae-/-àe pe repigiâ dôe cöse da l'arbenganéize çitadìn adatæ a-o contèsto) pe l'âtro pe de ciù, coscì tegnìmmo e dexinénse scrîte in -àe
- quarcösa de 'n pö ciù particolâ tîpo "ë" pe quélla lónga e "ê" pe l'âtra ò, ciù mêgio, a-a revèrsa, pasàndo però "â" in "ä"
- T'òu làscio da decìdde a ti che no ò idêa do mòddo ciù bón pe indicâlo, ancón gràçie pe-e coreçioìn (o saiéiva paìse in Càrpe ciufîto che a-o Borghétto, ò fæto di dànni a travagiâ in sce dôe parlæ insémme :P) e salûi, alêgri! N.Longo (discuscioìn) 15:46, 23 fre 2022 (CET)
- I sai mìa aprövu a fò anche 'n audio file? U Zane u l'aiva prinsipió cu-a vuze "Soldaia" e "Penarchi", Mi a speru id cuntinuò ncu a variante nuvaize, ma a pössu asì registrò quarcosa in zenaize. Alegri! --Luensu1959 (discuscioìn) 16:06, 23 fre 2022 (CET)
- [@ Luensu1959] Segûo! A prìmma meitæ da pàgina l'ò za tradûta insémme a 'na scignôa do Borghétto, faxéndo a registraçión da letûa de quéllo tòcco ascì, se no gh'é di problêmi inta doménega a vegnî faiêmo a segónda e ùrtima pàrte, alêgri! N.Longo (discuscioìn) 16:21, 23 fre 2022 (CET)
- Alùa aa fìn fra tütte e puscibilitài da sèrne pensu ch'u secce méju lascià a ê pe [e:] (e ducca gêxa, Matê) e metîghe è pe [ɛ:] (fètu, stètu). A variànte de -ae- segundu mi a pò creà cunfuxiun fra l'æ zenese e l'àe arbenganese (ch'u l'è propiu 'n ditungu a pàrte). Invece a é pe a prununsia averta nu ghe a veggu bèn, anche perché a magiuransa de grafìe (cumpresa a Grafîa Ofiçiâ) duvéan l'asentu grâve ` pe marcà i sôi ciü avèrti.
- Cuse ti ne pènsi?
- Bôna! Arbenganese (discuscioìn) 13:13, 25 fre 2022 (CET)
- Mi a són d'acórdiu. Salüti, --Luensu1959 (discuscioìn) 16:59, 25 fre 2022 (CET)
- Mi diéiva che coscì o l'é perfètto, alêgri! N.Longo (discuscioìn) 22:59, 25 fre 2022 (CET)
insce l'astregoModìfica
Ciao Longo e complimenti pe-o to bello tocco insci-o rissœu. Doe osservaçioin benben a-a spedia. Creddo che-o plurâ de sagrao o segge ascì sagroéi, e Sant'Erasmo o pœu ese ascì sant'Emo ò sant'Eemo (primma de l'800 San Têremo). Me maaveggio de n'aigh'atroao drento a paola "maççabecco"... Alegri! Carlo Poggi (discuscioìn)
- [@ Carlo Poggi] Ohbelin, sciâ me scûze ma m'êa do tùtto ascordòu de rispónde! Cómme a-o sòlito gràçie tànte pe-e anotaçioìn, vàddo òua a scistemâle, alêgri! N.Longo (discuscioìn) 15:58, 17 màr 2022 (CET)
se ti ghe n'hæ coæ...Modìfica
ciao Longo!
quarche osservaçioin a-i to ottimi travaggi:
Console: primma de l'800 se ghe diva "cónsoro" e dapœu "cónso", pl. "cónsoi" ò foscia a-adreitua "consci"
Cónsole de' Placiti -> sto chì o l'è toscan sccetto, se ti voesci azeneizâlo in pitin ti poriesci fâ "cónsole di plàçiti". Se ti væ sciu treccani.it a-a voxe "piato" ti vediæ che in italian gh'è i "consoli dei piati", da-o latin "placitum" inteizo comme "caoza giudiçiaia". In zeneize a quelli tempi scriveivan "piao - piai", creddo prononçiao "ciâo - ciâi" e ciu tardi foscia "ciòu - ciæ". Doppo, no so comme, coscì comme s'è passao da "fòu" a "fæto", da "stòu" a "stæto" se dev'ese passæ ascì da "ciòu" a "ciæto". (Gh'è ancon di paixi dove ghe dixan: "mi son stou", "mi ho fou" ecc.) Se ti t'amii o Cazaçça ti vediæ che "ciæto" vœu dî "lite", e in senso lato "goâo", "scandalo", e inte 'n senso ancon ciu lato "petegoleçço". O fæto che ancœu s'adœuvie solo l'urtimo scignificao no vœu dî ch'o no scigniffiche ascì "lite" (coscì comme "lœugo" o no vœu di solo "cesso"...). Quindi a forma viaxa a doviæ ese "Cónso di ciæti".
Rigoardo a-i nommi me pâ che se tratte de ri-azeneizâ di nommi zeneixi ch'en stæti primma latinizæ e doppo toscanizæ...!
Medòlico -> Meurgo
Spînoa -> Spìnoa a "i" a l'è curta, primma de l'800 se ghe scriveiva "Spinnora"
Fornâro -> Fornâ
Gandòlfo -> mi diæ Gandórfo
Malocéllo -> foscia Maroxello?
Itêrio -> Itê?
Mùsso -> Mósso
Ghigèrmo Giùdiçe -> a quelli tempi ghe divan Zuxe
Rainàldo , Rubàldo -> Rainâdo, Rubâdo, ecc...
Albertón -> Öbertón
Tanclério -> foscia Tancrê?
Clérico -> Ceego
Broxêdo -> foscia Bruxòu?
Pezôlo -> foscia Pessêu?
Guisólfo -> Ghizórfo
Bonscignôro Malón -> a quelli tempi g'avian dito Bonsegnô Marón
Conrâdo -> à quelli tempi ghe divan Corâo
de Rîpa -> da Riva ò da Rîa
Nicòlla de Rodùlfo: a quelli tempi saiâ stæto Nicherozo de Rodorfo, ciu tardi Nichiozo de Ridorfo
Federîgo: a quelli tempi ghe divan Freirîgo, doppo o saiâ vegnuo Freigo, e quindi han prefejo passâ a Federigo
Baldisón -> Bâdisón o foscia adreitua Bödisón
Màrchio -> Marco?
Albèrto Lercâro -> Obèrto Lercâ
Rogêrio -> Rogê
Òglerio -> foscia Ogê
Baratêrio -> Baatê
Guaràco -> Goarco?
Alberîco -> Arberîgo?
Mòzo -> Mósso?
Baldoìn -> Bardoìn
Baldicìn Còdega - Bardexìn Coîga
àngolo -> in bon zeneize saiæ "cànto"
famìggia de lignêua -> ti pœu dî ascì "cazadda"
Spînoa -> "i" curta Spìnoa
rezocónto -> mi creddo che se ghe doviæ dî "reizo-conto"
da-o præ -> da præ
a l'é mostrâ -> gh'é mostròu
èrbi -> èrboi
strosciâ: in zeneize "strosciâ" vœu dî "rompî", "scancasciâ". foscia ti voeivi dî "stiâ"
o l'é probàbile -> in zeneize quande a forma a l'è impersonale o sogetto no-o dimmo: l'é probàbile
pitô: a-i tempi do Cristoffa Combo ghe divan "inpenzòu"
galeoìn: a-i tempi do Grasso ghe divan "garioin"
Lepànto -> creddo che l'acento o segge insci-a "e": Lépanto
se ti t'amii o Cazaçça ti vediæ chi-a paola zeneize a l'è "mænn-a", segge "mænn-a da goæra" ò "mænn-a mercantî", mentre quella che o TIG o traduxe (se fa pe dî) "marinerîa" into Cazaçça a l'è "mainaja". E naturalmente a "piraterîa" pe mi a doviæ ese "pirataja"
potêre, poténsa -> ti pœu dî ascì "poéi" e "possànsa"
progresivaménte -> progrescivaménte
grénde sómme: ti pœu dî ascì "grén sómme"
piràtti -> pirâti, ma foscia saiæ megio "corsæ"
mosulmén: se o plurâ de "man" o l'è "moen" o pl. de mussurmàn o doviæ ese mussurmoén
Pontifìccio: foscia megio Pontifìççio
se convertîvan -> se convertîva (sogetto posposto no se concorda)
a faxêva -> "a faxeiva" ò "a fava"
repùbriche marén -> tutt'a-o ciu "marénn-e", ma creddo che se ghe digghe "repùbriche mainæ"
a l'é incomensâ 'na goæra -> l'é incomensòu 'na goæra
Gìglio -> Ziggio
convòggi -> convöi
gréive -> mi ho trovòu sempre scrito "greve" (a parte o TIG, se capisce)
despæto -> despêto
Corzòla -> Scúrsoa
migiæ -> de migiæa
o l'é ciæo che -> l'é ciæo che
progresîva -> progrescîva
ræ -> o Parodi inti "Studi Liguri" o ne mostra ch'a "e" finale a l'è averta e curta, e quindi sta paola chie a l'aniæ scrita "rè", comme o majo da regiña
Alghêro -> Arghê
rinfòrsi -> rinfòrsci
Dragut: i antighi zeneixi ghe divan Dragutte ò Drogutti
Algêri -> Argê
galêa: scin a-o '400 "garea" e a-i tempi do Fugetta "garîa"
lêgie -> o Cazaçça o scrive "légio" e o Parodi o ne conferma che a Zena o l'ea "léggio", quindi "legge", ma ti pœu dî ascì "legêre" ò "lengêe".
ségge pe-i scciâvi che pe-i stipendiæ -> i remoei da galea "stipendiæ" ean diti "bonægia" ch'a l'è contraçion de "bon-na vœuggia"
Alegri!
Carlo Poggi (discuscioìn) 21:38, 24 arv 2022 (CEST)
- [@ Carlo Poggi] Salûo e gràçie tànte pe-i conséggi; spécce in scî nómmi mi gh'àiva bén bén di dùbbi e za pensâva de domandâ 'na màn, conscideràndo che ségge in zenéize che in toscàn gh'é de quélli che no són ciù dêuviæ da quàrche sécolo. Domàn m'incoménso a integrâ e coreçioìn (cómme finìscio a lìsta saiàn da controlâ i nómmi di cónsoi depoî o 1190 ascì), mi aspêto quàrche giórno sôlo pi-â pàgina in scîa "marìnn-a" dæto ch'ò mandòu o tèsto - eséndo asæ lóngo - a-o Rìcco Carlîni pe amegioâne a traduçión. Sénsa intrâ inti pónti specìfichi - in câxo de dùbbi domandiö 'na màn - sôlo 'na coîxitæ: in quæ parlæ a l'é restâ a fórma in -òu ? A l'é 'na questión asæ interesànte in quànto inte variànte do lìgure ciù "azeneizæ" émmo stæto, fæto ecc méntre, pe cóntra, inta rivêa de chîe a fórma ciù comùn a l'é a mæxima do partiçìpio pasòu (de sòlito -àu), co-o confìn tra e dôe verscioìn ch'o l'é in tra o Borghétto (Sànto Spìrito) e i pàixi a ponénte - Toiràn e quélli da Ciànn-a - ch'adêuviân za quélla ciù antîga. Gràçie ancón e alêgri! N.Longo (discuscioìn) 00:21, 25 arv 2022 (CEST)
- No so se ghe segge 'na mappa de "izoglosse". Ho sentio dî che za a-a Tiasca (Teriasca) ghe dixan "sc-tòu" incangio de "stæto", ò che poco ciu in sa, a Ceive (Pieve Ligure) i vegi ghe dixan "spin-na" invece che "spinn-a", ò che i vegi nasciui in gio a-o 1900 a-o Pœuzzo (Poggio Favaro) ghe divan ancon "piêgoa" pe "pêgoa", e i vegi barbi me contavan che mæ sbinonna de Nervi, che me-pai a l'ea do 1885, a ghe diva "Niervi", "çœunto" e "çœunnie" invece che "çento", "çennie"... Creddo ch'a-i tempi do Piaggio bastesse sciortî da Porta Pilla e passâ o Bezagno pe cangiâ lengoa, a-a Foxe ghe divan za "strapoìnta" invece che "strapónta": o "zeneize" o l'ea rigorozamente intra moenia. A propoxito de Spinnoa, no saveiva che-o TIG o g'avesse anche i cognommi, e aloa se gh'è scrito Spînoa vœu dî chi-a forma ciu "in vœuga" a dev'ese quella lie. Alegri! ançi Aliêgri! (aviæ dito mæ sbinonna) Carlo Poggi (discuscioìn) 19:23, 25 arv 2022 (CEST)
- [@ Carlo Poggi] Interesantìscimo, da l'âtra rivêa émmo l'inpresción che-e parlæ da prìmma pàrte de quélla de Levànte séggian gròsso mòddo ciù scìmili e stàndard rispètto a-o "tîpo" zenéize - fêua che pi-â còcina obv - e mi no credéiva ch'a gh'é de diferénse tànto inportànti; sperémmo dónca che quarchedùn de quélle pàrte o l'arîve a scrîve inta wiki pe védde cómme pàrlan d'ancheu!
- A ògni mòddo, ancón in scî cognómmi, ò descovèrto che i Goaràchi fòscia són a famìggia dónde vêgnan i Goàrchi ma pe-i studiôxi (da Treccani) o no l'é goæi probàbile aprêuvo a de diferénse de òrìgine giögràfica; dónca pe òua mi tegniéiva a fórma despægia pe diferençiâli. Pe cóntra i De Màoro (da-o latìn de Maurus) són conosciûi cómme Del/De Moro ascì, fòscia "Do Möo" o l'é 'na traduçión ciù bónn-a? Alêgri! N.Longo (discuscioìn) 17:06, 27 arv 2022 (CEST)
- Grande Longo! Sci, do Moo. 'N' osservaçion a-o xœuo: a paola "doc" a l'ea consorao, ma ancœu a dexinença -ao pe-e carreghe a no va ciu e ti fæ beniscimo a pigiâ a dexinença -ægo ciutosto che -ato, però se doviæ partî da consorægo pi ariâ à "consoægo" ciutosto che "consægo". Alegri! Carlo Poggi (discuscioìn) Carlo Poggi (discuscioìn) 08:08, 1 màz 2022 (CEST)
VandaloModìfica
Ciao N.Longo, durante un controllo cross-wiki mi sono imbattuto in un noto vandalo australiano che, anche su questo progetto, continua imperterrito nel suo comportamento. Ho provveduto a bloccare il range 1.43.0.0/16 come già discusso in precedenza con il caro [@ Luensu1959]. Poi, purtroppo solo dopo, ho visto questo: anche se mi ha stupito un po' questo intervento, ti dico: qualora ritenessi il mio blocco eccessivo o non adatto alle policy locali, ti chiedo gentilmente di rimodularlo e/o rivalutarlo, tenendo presente che è già stato richiesto un blocco globale per gli stessi range, attualmente in attesa di elaborazione da parte degli Stewards. Ti ringrazio molto e ti auguro una buona domenica! --Mtarch11 (discuscioìn) 14:26, 17 lùg 2022 (CEST)
- P.S. probabilmente il "collega" non parla italiano (tantomeno il ligure) e immagino non abbia avuto modo di spiegare bene il motivo delle sue cancellazioni. Alêgri! :) --Mtarch11 (discuscioìn) 14:40, 17 lùg 2022 (CEST)
- [@ Mtarch11] Salûo! Ovviamente sono pienamente d'accordo col blocco dell'IP "del cinema", come puoi vedere dal mio registro in due occasioni ho provveduto io stesso a dargli il qui tradizionale mese di blocco, mi auguro non sarà più necessario dopo l'approvazione del globale. Il problema a cui facevo riferimento è abbastanza differente ed è dovuto ad un uso imo un po' troppo spensierato di certi "tastini"; visto che è già la quarta volta che pagine create da tale range di IP ma largamente ampliate/rimaneggiate da utenti locali sono state in toto cancellate, anche diversi giorni dopo la loro creazione (gli altri casi sono 1, 2 e 3, per i primi due, all'epoca non ero molto pratico col ripristina per cui il recupero l'ho fatto manualmente, immagino che comunque ti sia possibile vedere la cronologia delle versioni cancellate - mæximo discórso pò-u tèrso, col testo più elaborato che non è stato più recuperato). Aggiungendo a ciò i tre revert dell'utente in questione in delle pagine di comuni romani (condivisibile il discorso che fosse una sorta di "spam" di foto proprie ma se quelle attuali sono di qualità più bassa per me resta edit peggiorativo) non vedo particolare utilità in praticamente nessuno dei suoi edit e soprattutto in un tale modus operandi, o almeno non qui dato che questo progetto fortunatamente non è abbandonato a sé stesso. A ogni modo, colgo l'occasione per ringraziarti per l'impegno - non solo qui obv - nella lotta al vandalismo, spécce d'in gîo a çert'ôe nelle quali molti progetti sono privi di controllo, bôna! N.Longo (discuscioìn) 20:35, 17 lùg 2022 (CEST)
- P.S.: non credo sia particolarmente utile ma è probabile che anche questo 2600:1700:53F1:5560:98BC:7B94:33FD:A97E e simili siano della stessa serie (forse può servire la discussione su vec.wiki dove è intervenuto per individuarne degli altri, tra cui un utente registrato) N.Longo (discuscioìn) 20:42, 17 lùg 2022 (CEST)
- Mi son d'acòrdio con viatri. Non sono molto addentro al discorso tecnico, pur afferrandone il senso. Come ho scritto a [@ Mtarch11] in precedenza, io sarei anche a favore di blocchi più prolungati nel tempo! Graçie pe tütti i vòstri sfòrsi e pòu travaggio in scia nòstra Wiki! Alegri! Luensu1959 (discuscioìn) 09:47, 18 lùg 2022 (CEST)
- Gràçie pe-a teu rispòsta! Gràçie ànche a [@ Luensu1959]! Ovviamente io non sapevo dei "precedenti" e mi trovi totalmente d'accordo con te. Soprattutto dove c'è una comunità sufficientemente attiva (come su questa wiki) i nostri interventi (che normalmente avvengono in casi di emergenza o comunque fuori orario) nei casi di "long-term abuse" riguardano i blocchi e le cancellazioni massive dei contributi, ma certamente questo non deve contrastare con le decisioni della comunità locale (come mantenere o ripristinare una voce). Quindi, sicuramente, non andavano cancellate le voci già modificate e/o sistemate. Per questo vorrei approfittare della tua cortesia e ti chiederei di scrivere due righe a [@ WikiBayer], che conosco come utente esperto e in buona fede, nella sua pagina di discussione (il mio inglese scritto métte abàsta angóscia, fòscia o teu o l'é ciù mêgio) (non so se ho scritto bene, ma ogni tanto ci provo! :D) spiegandogli i problemi che sono emersi, così da evitare che possano ripetersi in futuro. Anche perché questa wiki, seppure "piccola", è tenuta molto bene, e fa piacere a tutti noi poter collaborare a tenerla pulita e in ordine, specialmente negli orari in cui voi non siete presenti! Ti ringrazio molto e ti auguro una buona giornata! :) --Mtarch11 (discuscioìn) 13:51, 18 lùg 2022 (CEST)
- E bravo [@ Mtarch11] che ògni tanto ti ghe preuvi a scrive in zeneize (e t'é scrito benìscimo) ! Se volete, mi date un testo e glielo traduco in tedesco a WikiBayer, così siamo sicuri che ci capiamo perfettamente. Böna! --Luensu1959 (discuscioìn) 11:04, 19 lùg 2022 (CEST)
- Gràçie pe-a teu rispòsta! Gràçie ànche a [@ Luensu1959]! Ovviamente io non sapevo dei "precedenti" e mi trovi totalmente d'accordo con te. Soprattutto dove c'è una comunità sufficientemente attiva (come su questa wiki) i nostri interventi (che normalmente avvengono in casi di emergenza o comunque fuori orario) nei casi di "long-term abuse" riguardano i blocchi e le cancellazioni massive dei contributi, ma certamente questo non deve contrastare con le decisioni della comunità locale (come mantenere o ripristinare una voce). Quindi, sicuramente, non andavano cancellate le voci già modificate e/o sistemate. Per questo vorrei approfittare della tua cortesia e ti chiederei di scrivere due righe a [@ WikiBayer], che conosco come utente esperto e in buona fede, nella sua pagina di discussione (il mio inglese scritto métte abàsta angóscia, fòscia o teu o l'é ciù mêgio) (non so se ho scritto bene, ma ogni tanto ci provo! :D) spiegandogli i problemi che sono emersi, così da evitare che possano ripetersi in futuro. Anche perché questa wiki, seppure "piccola", è tenuta molto bene, e fa piacere a tutti noi poter collaborare a tenerla pulita e in ordine, specialmente negli orari in cui voi non siete presenti! Ti ringrazio molto e ti auguro una buona giornata! :) --Mtarch11 (discuscioìn) 13:51, 18 lùg 2022 (CEST)
- Mi son d'acòrdio con viatri. Non sono molto addentro al discorso tecnico, pur afferrandone il senso. Come ho scritto a [@ Mtarch11] in precedenza, io sarei anche a favore di blocchi più prolungati nel tempo! Graçie pe tütti i vòstri sfòrsi e pòu travaggio in scia nòstra Wiki! Alegri! Luensu1959 (discuscioìn) 09:47, 18 lùg 2022 (CEST)
- P.S.: non credo sia particolarmente utile ma è probabile che anche questo 2600:1700:53F1:5560:98BC:7B94:33FD:A97E e simili siano della stessa serie (forse può servire la discussione su vec.wiki dove è intervenuto per individuarne degli altri, tra cui un utente registrato) N.Longo (discuscioìn) 20:42, 17 lùg 2022 (CEST)
- [@ Mtarch11] Bold of you to assume che mi a ségge tànto bón con l'ingléize, a ogni modo ci dovremmo capire (in caso contrario sfrutterò l'aiuto del buon Luensu). Un plauso anche al coraggio nel provare a scrivere in Grafîa Ofiçiâ, una volta compresa è estremamente semplice ed efficiente ma il primo impatto spiazza sempre un poco :D Mi permetto invece di domandare una questione, considerando che sul cellasco non abbiamo nulla (la pagina del comune è in savonéize de Sànn-a, non c'è un abisso ma di sicuro cambia un po' la parlata), hai conoscenza di qualche pubblicazione dedicata alla/nella parlata da tò çitæ (se ricordo bene)? Sarebbe bello menzionarle nella nostra pagina sulla bibliografia della lingua ligure, a-a finarìnn-a, salameléccu! N.Longo (discuscioìn) 11:15, 19 lùg 2022 (CEST)
Grazie [@ Luensu1959], credo che quello che ha scritto N.Longo a WikiBayer sia chiaro e sufficientemente comprensibile! Pe-i nòstri dialétti: avevo una pubblicazione molto vecchia che era di mio papà bonànima, non so dove sia ma appena fa un po' più fresco mi metto alla ricerca! Divagando (ma non troppo): in questo libro, di cui non ricordo l'autore, si parlava anche delle piccole differenze tra la parlata anche all'interno del comune di Savona (ad esempio: a Lavagnòa c'è una cadenza diversa da quella che c'è a Lêze), stesso discorso, ad esempio, tra Çelle/D'äto d'Arbisseua e Vuè: anche se le differenze sono poche, la parlata è diversa! In questo libro ricordo di aver letto un'intervista a Claodin do Giabbe, che è stato un poeta molto esperto della cultura e della linguistica savonese e ligure in generale (credevo che qui ci fosse una voce dedicata a lui, bisogna assolutamente rimediare!! :D). Prometto che appena ho un po' di tempo mi metto a cercare, spero di trovare qualcosa di utile! Alegri! :) --Mtarch11 (discuscioìn) 14:18, 19 lùg 2022 (CEST)
- Braviscimo! Vanni avanti coscì! --Luensu1959 (discuscioìn) 17:19, 19 lùg 2022 (CEST)
- [@ Mtarch11] Mâi bén! Direi proprio che, sperando salti fuori questa pubblicazione (non avendola vista menzionata da altre parti immagino sia una rarità), potremmo usarla per la voce sul savuneise che sicuramente ha bisogno di un corposo ampliamento. Into méntre - e grazie per la segnalazione - ho mandato un'email al Francesco Scaglia tramite il sito dedicato al padre, personalmente ho un poco di dimestichezza con un altro modo per scrivere il savonese (nel caso ti potesse mai servire qui c'è un piccolo vocabolario - si scarica un excel) ma forse è meglio avere la pagina nella grafia usata dal Claodìn, sperémmo ch'o l'àgge coæ de dâne 'na màn, salûo! N.Longo (discuscioìn) 08:23, 20 lùg 2022 (CEST)
Info voce scritta su richiestaModìfica
Ciao N.Longo, scusa per l'italiano, ti scrivo perché ho notato che a fine anno scorso ti era stato chiesto di tradurre una voce. Sospetto (e non solo io come puoi vedere qui) che si tratti di un'autobiografia che l'utente ha provato a spammare un po' ovunque con una sua seconda utenza (in realtà ci sono prove che lo dimostrano). Difatti, appena questa voce, scritta un po' ovunque e fatta tradurre in tutte le lingue, è stata cancellata in un progetto, l'utente ha iniziato a lamentarsi fortemente e a chiedere lì i tastini di admin per ripristinarla. Visto che ci sono seri indizi che dimostrano che si tratti di lui, ti chiedo: sei sicuro che tale voce sia rilevante enciclopedicamente (non essendoci poi fonti affidabili su quanto scritto)? Grazie e ciao :) Superpes15 (discuscioìn) 15:49, 21 lùg 2022 (CEST)
- [@ Superpes15] Nemànco no se sæse, a ogni modo stavo già controllando l'evolversi della questione per un altro motivo; attendendo i prossimi sviluppi ne discuterò coi colleghi, cordialità N.Longo (discuscioìn) 10:47, 22 lùg 2022 (CEST)
- Ops, allora perdonami, non ci avevo fatto caso :) Grazie mille per l'interesse e l'attenzione! Superpes15 (discuscioìn) 10:28, 23 lùg 2022 (CEST)
Pagina principâ - modifiche annullateModìfica
Buonasera collega amministratore, se mi sono permesso di fare queste semplici modifiche è per agevolare il lavoro di tutti gli amministratori che vogliono modificare le sezioni della pagina principale senza dover incappare in codici che potrebbero confondere. Quindi questo non lo ritenevo peggiorativo secondo le tue affermazioni.
Il colore verde fava lo ritenevo più sereno ma se i vari colori sono attribuiti per significati diversi allora capisco il disappunto.
Io ho trovato un metodo per far si che la Pagina principale si potesse vedere sul telefono, avevo intenzione di riutilizzare le sezioni senza il {{Barcon}} di mezzo su ogni singola sezione ed averla solo sulla Pagina Principale. Che ne pensi?
Per il motivo dello spostamento del {{Legend}} invece, mi sembrava strano che il titolo del template era scritto in inglese. Mentre su altre wiki lo vedevo tradotto. Salûo --S4b1nuz ᴇ.656(SMS) 21:46, 19 set 2022 (CEST)
- @S4b1nuz E.656 Salûo, a parte il fatto che è abbastanza soggettivo quale sia il sistema più intuitivo e tendenzialmente - opinione mia obv - sarei per tenere una home page più minimal, non vedo proprio quali siano gli attuali problemi di visualizzazione da mobile, mi sembra proprio vi fosse accordo sul fatto che sia sufficientemente intuitivo il secondo box che "spunta" lateralmente in modo da suggerire di scorrere a lato (ho controllato e da me è così su tre dispositivi differenti, sarebbero utili feedback da risoluzioni differenti tipo tablet). Si può discutere che sia preferibile il secondo sistema nel caso dia una visualizzazione dei box su colonna singola e non doppia - solo da schermi ridotti ofc - ma, oltre a non sembrarmi questo il caso (spero di sbagliare dato che sarebbe utile dopotutto) è meglio aprire prima una breve discussione, dall'esito che sarà sicuramente positivo ma almeno si informano tutti gli utenti. Per chiudere, per inciso, non saranno fondamentali ma è prassi buona e comune in tutte le wiki quella di tenere quelli interwiki un po' particolari a fondo pagina (nella NOEDITSECTION p'acapîse) che, se non erro, danno di default risalto nella lista degli interlink ad alcune edizioni linguistiche al posto di altre. A tal proposito, imho, sarebbe preferibile mettere quelle delle altre wiki regionali europee piuttosto che i link alle edizioni più grandi per numero di voci (nda, nel secondo caso è da aggiornare) ma anche in tal caso previa breve discussione. Cordialmente, scignorîa! N.Longo (discuscioìn) 07:56, 20 set 2022 (CEST)


c: text/html

text:
Insalatta nissarda
L'Insalatta nissarda a l'è unna riçetta pe çerti versci imparentä con unn'atro mangiä tipico de Nissa, o pan bagnat.
Ingredienti (pe quattro personne)[modìfica | modìfica wikitèsto]
- 1 spigo d'aggio
- axiou
- öio d'oliva
- sä
- peive
- 3 öve
- 12 olive moe
- 250g de tonno
- 1 çioula
- 2 tomate
- 10 anciue sott'öio
- 150g de faxiolin
Preparasion[modìfica | modìfica wikitèsto]
Fä boggï i faxiolin pe 10 menüti; scôali e taggiali a tocchettin. Fä boggï anche e öve figna a quande no vegnan düe, lasciale refreidä, affettale e azzunzile ai faxiolin in te un grilletto. Azzunze e tomate e a çioula a fettinne, o tonno, e olive e e anciue taggië a tocchetti piccin. Pe condï preparä unna emulscion sbattegando sä, axiou, öio , peive e o spigo d' aggio tritou.
Âtri progètti[modìfica | modìfica wikitèsto]
- Wikimedia Commons a contêgne di files in sce Insalatta nissarda

robotstxt: allowed

filter: keep


text:
Categorîa:User zh
I utenti inte sta categoria indican o so livello de conoscensa in cinese.
- Wikimedia Commons a contêgne 'na categorîa in sce l'argoménto Categorîa:User zh
- Wikispecies a contêgne 'na categorîa in sce l'argoménto Categorîa:User zh
- Wikidæta a contêgne 'na categorîa in sce l'argoménto Categorîa:User zh
Sotocategorîe
Quésta categorîa a contêgne e 8 sotocategorîe indicæ chi de sótta, pe 'n totâle de 8.
U
- User zh-CN (1 P)
- User zh-Hans (1 P)
- User zh-Hans-CN (voeua)
- User zh-Hant (1 P)
- User zh-Hant-HK (voeua)
- User zh-Hant-TW (voeua)
- User zh-HK (1 P)
- User zh-TW (1 P)
Pàgine inta categorîa "User zh"
Quésta categorîa a contêgne e 4 pàgine indicæ chi de sótta, in sce 'n totâle de 4.


text:
Provinsa
Provinsa u l'è u numme con chi se indica de solitu un'entitæ governativa subnaçionâ.
Descriçion e stòia[modìfica | modìfica wikitèsto]
A definiçiun precisa de furme e di poei de 'na provinsa a varia a segunda de naçiuin. Sempre a segunda de naçiuin u termine provinsa u vegne sostituiu cun di termini alternativi: destreitu, dipartimentu, statu, region, cuntea ecc. U termine u trae origine da-u latin provincia, provinciae, cumpostu da pro + victa, ovveü "precedentemente vinta".
E provinse, inte l'antiga Romma, ean infatti e tære conquistæ, sutta a-u duminiu de Romma e nun aventi dirittu a a civitas ruman-a.
Atri progetti[modìfica | modìfica wikitèsto]
- Wikimedia Commons a contêgne di files in sce Provinsa


text:
Albania
L'Albanîa (Shqipëria in albanéize, prononçiòu [ʃcipəˈɾi(a)]), conosciûa ofiçialménte cómme Repùbrica de Albanîa (Republika e Shqipërisë in albanéize, prononçiòu [ɾɛpuˈblika ɛ ʃcipəˈɾisə]), a l'é 'n pàize de l'Eoröpa sùd-òrientâle.
Giögrafîa[modìfica | modìfica wikitèsto]
L'Albanîa a l'é afaciâ, a ponénte, in sciô Mâ Mediterànio e, in particolâ, in sciô Mâ Iònio e in sce l'Adriàtico. A confìnn-a co-o Montenéigro a nòrd-òvest, co-o Kosovo a nòrd-èst, co-a Maçedònia do Nòrd a levànte e co-a Grêcia a sùd. A sò capitâle, e çitæ ciù grànde da naçión ascì, a l'é Tirana, segoîa da Duràsso, Valónn-a e Scódra.
A naçión a l'é asæ variàbile da-o pónto de vìsta climàtico, geològico, idrològico e morfològico, scibén che a sò àrea a l'é de sôlo 28.748 km2. I sò paizàggi són asæ despægi fra de lô, anàndo da-e cadénn-e di mónti de Àrpi Albanéixi, do Korab, do Skanderbeg, do Pìndo e di Ceràoni scìnn-a-e câde còste in scî mâ Adriàtico e Iònio.
Stöia[modìfica | modìfica wikitèsto]
O teritöio albanéize, co-o pasâ di sécoli, o l'é stæto òcupòu da numerôze civiltæ cómme i Illìri, i Trâchi, i Grêghi, i Români, i Bizantìn, i Véneti e i Òtomoén. I albanéixi àn creòu 'n prìmmo stâto indipendénte, o Prinçipâto de Arbër, into sécolo XII. Tra i sécoli XIII e XIV se són formæ i doî stâti do Régno de Albanîa e do Prinçipâto de Albanîa. Prìmma da conquìsta òtomànn-a into sécolo XV, pe tànto ténpo a rexisténsa albanéize goidâ da-o Skanderbeg baténdo i invasoî ciù vòtte e goagnàndo l'amiraçión de l'Eoröpa intrêga. L'Albanîa a l'é dónca restâ pe squæxi çìnque sécoli sótt'a-o contròllo di tùrchi, perîodo into quæ numerôxi albanéixi, dîti Arnaut, àn servîo l'inpêro cómme ofiçiæ de âto gràddo, spécce in Egìtto e inti Balcâni Meridionâli. Tra i sécoli XVIII e XIX 'n grànde svilùppo colturâle, largaménte atriboîo a-i albanéixi ch'avéivan incomensòu a métte insémme e sò fòrse spiritoâli e inteletoâli, o l'à portòu a-o coscì dîto Rinasciménto Albanéize.
Depoî a batòsta di òtomoén inte goære balcàniche, o modèrno stâto naçionâle de l'Albanîa o l'à diciaròu a sò indipendénsa into 1912[2]. Into sécolo XX o régno albanéize o l'é stæto invâzo da l'Itàlia, sótt'a-a quæ a l'é stæta costitoîa a coscì dîta "Grànde Albanîa", finîa co-o creaçión de 'n protetorâto in càppo a-a Germanîa nazìsta[3]. Depoî a Segónda Goæra Mondiâle, l'Enver Hoxha o l'à creòu a Repùbrica Popolâre Socialìsta de Albanîa, modelâ in sciâ bâze da dotrìnn-a polìtica de l'Hoxhaìsmo. Co-a chéita di regìmmi comunìsti inte l'ànno 1991 a mæxima sòrte a l'é tocâ a quéllo albanéize ascì, co-a creaçión da modèrna Repùbrica de Albanîa.
Economîa e polìtica[modìfica | modìfica wikitèsto]
L'Albanîa a l'é repùbrica parlamentâre, costituçionâle e unitâia e 'n pàize in vîa de svilùppo co-în'economîa a rédito médio-âto, incentrâ in sciô setô di servìççi e da manifatûa ascì[4]. A l'à atraversòu 'n procèsso de tranxiçión aprêuvo a-a chéita do regìmme comunìsta into 1990, pasàndo da 'n'economîa pianificâ a unn-a de mercòu[5][6][7]. A naçión a garantìsce l'ascisténsa sanitâia universâle e l'educaçión primâia e secondâia de bàdda a tùtti i sò çitadìn[8].
L'Albanîa a l'é 'n ménbro de Naçioìn Unîe, da Bànca Mondiâle, do Conséggio d'Eoröpa, de l'UNESCO, da NATO, da WTO, de l'OSCE e de l'OIC. A partî da-o 2014 a l'é 'n pàize candidòu a l'intrâ inte l'Unión Eoropêa ascì. A l'é un di ménbri fondatoî da Comunitæ de l'Energîa, da BSEC e de l'Unión pe-o Mediterànio.
Nòtte[modìfica | modìfica wikitèsto]
- ↑ (EN) ALBANIA Parliamentary Chamber: Kuvendi Popullor, in sce archive.ipu.org. URL consultòu o 7 arvî 2022 (archiviòu da l'url òriginâle o 15 novénbre 2021).
- ↑ (EN) Albania, in sce cia.gov. URL consultòu l'8 arvî 2022.
- ↑ (EN) Danilo Zolo, Invoking Humanity: War, Law and Global Order, Bloomsbury Academic, 2002, p. 180, ISBN 0-826-45655-3.
- ↑ (EN, ES, FR, AR, RU, ZH) Albania - Data, in sce data.worldbank.org. URL consultòu l'8 arvî 2022 (archiviòu da l'url òriginâle o 21 seténbre 2014).
- ↑ (EN) Poverty Decreases in Albania After Years of Growth, in sce nasdaq.com. URL consultòu l'8 arvî 2022.
- ↑ (EN) Albania plans to build three hydropower plants, People's Daily.
- ↑ (EN) Strong GDP growth reduces poverty in Albania-study, in sce forbes.com, 23 arvî 2009. URL consultòu l'8 arvî 2022 (archiviòu da l'url òriginâle o 17 zenâ 2012).
- ↑ (EN) Human Development Report 2020 - The Next Frontier: Human Development and the Anthropocene (PDF), United Nations Development Programme, 15 dexénbre 2020, pp. 343-346.
Bibliografîa[modìfica | modìfica wikitèsto]
- (EN) Tajar Zavalani, History of Albania, Createspace Independent Pub, 2015, ISBN 1-507-59567-0.
- (EN) Fred C. Abrahams, Modern Albania: From Dictatorship to Democracy in Europe, NYU Press, 2016, ISBN 1-479-83809-8.
Âtri progètti[modìfica | modìfica wikitèsto]
- Wikimedia Commons a contêgne di files in sce Albania
Colegaménti esterni[modìfica | modìfica wikitèsto]
- (EN) Scîto ofiçiâ, in sce albania.al. URL consultòu o 7 arvî 2022.
- (SQ, EN) Scîto ofiçiâ do prescidénte, in sce president.al. URL consultòu o 7 arvî 2022.
- (SQ, EN) Scîto ofiçiâ do govèrno, in sce kryeministria.al. URL consultòu o 7 arvî 2022.
- (SQ, EN) Scîto ofiçiâ do parlaménto, in sce parlament.al. URL consultòu o 7 arvî 2022.


text:
Aime de potascio
L' àime de potascio, ò aime de rocca ò sorfato doggio de potascio e aluminnio ò ciu senciamente àime (ò aume, primma do sec. XIX arumme) o l'è 'na sâ con formola KAl(SO4)2.
Descriçion[modìfica | modìfica wikitèsto]
O l'è o membro ciu importante da classe di composti chimmichi ciamæ "àimi".
O s'incontra comunemente comme dodecaidrato, KAl(SO4)2·12H2O e a tempiatua ambiente o se prezenta comme 'n sollido incolô e inódô.
L'àime de potascio o l'è comunemente dœuviao comme floculante inta purificaçion de l'ægoa, comme escicante inta conça de pelle, comme mordente inta tentua di tesciui, comme astrenzente emostattico doppobarba e diòodoante antitranspiante.
L'àime de potascio o l'ea conosciuo za da-i antighi Egiççi, che l'ótegnivan da-e evapoite do dezerto ócidentâ e-o dœuviavan za do 1500 a.C pe redue o storbio de l'ægoa.
Into Medioevo o serviva comme fissativo pe-i coî de miniatue (o nomme de quæ o poriæ ese fæto remontâ proppio a-o latin alumen atraverso e forme aluminatua e inluminatua.[1]
O l'ea ascì un elemento essençiâ pe l'industria tescile in quant'o l'ea dœuviao comme mordente pe-a tentua da laña. Into XIII secolo e o XIV secolo seccolo i Zeneixi ebban o monopollio do comerço de l'aime, ch'o l'ea estræto inta colonnia de Fœuggenœuve inte l'Anatollia, davanti a l'izoa de Scio, pe scin ch'a no fu conquistâ da-i Turchi into 1455. Pochi anni doppo, verso o 1460, co-a scoverta di giaximenti d'alunite di monti da Torfa o monopollio o passò a-o Stato Pontifiççio ch'o-o mantègne scin a-a segonda meitæ do '700 quande fu scoverto di atre aimêe in Spagna.
Ancœu l'àime de potascio o l'è produto sciu scaa industriâ azonzendo do sorfato de potascio a 'na soluçion concentrâ de sorfato d'aluminnio, quest'urtimo otegnuo de sollito tratando o schisto d'aime, a bauxite e a criolite con l'accido surfannico. Se ghe foise tanto færo into sorfato, aloa l'è megio dœuviâ o clorito de potascio a-o posto do sorfato.
L'aime de potascio o se cristalizza inte di ottaedri regolari co-i canti amortæ e o l'è ben solubbile inte l'ægoa. A soluçion a l'è leggiamente aciddica a de gusto alighinte. Nœütralizando 'na soluçion d'aime con de l'idroscido de potascio s'inça a separaçion de l'alumiña Al(OH)3.
O fonde a 92°C inta so proppia ægoa de cristalizaçion. Rescâdào quæxi a-o calô rosso o vegne porozo e fragozo e o l'è dito "aime usto". L'aime de potascio o l'è dœuviao in meixiña comme astrenzente e antisettico pe sgarbelœüe, epistasci, morœüdi, brîgoe e afte.
In cosmettica o serve da doppobarba, passandose o blocco d'aime insce-a pelle bagnâ. Pe-e so propietæ antibaterriche e antitranspiante o pœu vese passao ascì sott'a-i ascelle comme diòodoante.
Notte[modìfica | modìfica wikitèsto]
Atri progetti[modìfica | modìfica wikitèsto]
- Wikimedia Commons a contêgne di files in sce solfato doppio di alluminio e potassio dodecaidrato


text:
Estetica
O significou originale do termine Estetica o l'ea quello dæto dä sö etimologia: dottrinna da conoscensa senscibile. A partï da o Setteçento - a opera, pe o primmo, de Baumgarten - però s'è començou a ciammä con questo nomme a dottrinna de l'arte, sciübben che quarche filosofo, comme Kant, o l'agge ancun döviou o termine estetica con l'antigo scignificou.
Descriçion e stöiaModìfica
A conceçion do bello in PlatonModìfica
Segundo Platon, o bello o l'è unna idea in sè e o l'è collegou a l'idea do ben: l'arte a l'è do tütto staccä dao bello, dæto ch'a no riescie a razzunze l'imitasion de l'idea, ma a pö solo imitä a cösa (materiale). L'òmmo, seguindo l'arte, o l'è in errô, coscì comme l' è in errô chi se fia da conoscensa senscibile.
AristòteleModìfica
Pe Aristotele invece a mimexi (imitazion) artistica a no copia solo a realtæ materiale ma, attraverso quella, anche a realtæ ideale. L'arte a l'è perciò rivalütä rispetto a Platon.
L'estetica a l'inissio do CrestianêximoModìfica
Figna a o terso - quarto secolo i primmi paddri da Gexa condannen l' arte: mentre a natüa a l'è oeuvia divinna, l'arte a l'è oeuvia do diao. Solo in seguito se vedde in te l'arte a giüstificasion da bellessa divinna, trovandoghe un utilizzo didascalico e edücativo, coscì comme aveiva zà fæto i stoici. In questo, i pensatoi crestien resten a l' interno do pensceo do mondo clascico.
Dä cösa a-o spiritoModìfica
Con Leibniz e Baumgarten l'estetica a se modernizza passando da l'interesse pe a cosa a quello pe o spirito: oscia nasce i concetti de genio, fantaxia, sentimento, immaginativa. L'arte a l'è unna forma de cognision e a stà a meitæ fra o senso e l'intelletto. L'arte a l'è a perfesion da conoscensa senscibile. Giambattista Vico o vedde nasce l' arte da-a pascion, in to momento da fanciülessa do spirito umano.
Estetica kantianna e hegeliannaModìfica
Inta Critica do giüdisio Kant o tratta o tema do bello (emmo visto a l'inizio ch'o no ciammava con o termine estetica questo argomento). Pe o filosofo de Königsberg l'interesse pe o bello o l'è visto comme un piaxei contemplativo, sensa nisciün interesse reale in te l'azion: a contemplasion estetica a l'ha carattere misterioso. Pe Hegel o bello o l'è l'apparision senscibile do Vero o de l'Idea; ma l'arte a l'è a un livello infeiô rispetto ä religion e ä filosofia.
NòtteModìfica
- ↑ Còdice: Phil. gr. 64, fol. 8v, (Austrian National Library)
Colegaménti esterniModìfica
- Wikimedia Commons a contêgne di files in sce Estetica


text:
Gian Giacomo Cavalli
Gian Giacomo Cavalli (Zêna, 1590 - Zêna, 1657) è stæto 'n notâro e poêta in léngoa lìgure.
Dæti personâli
Mòrte: Zêna, 1658
Paize: Italia
Vìtta[modìfica | modìfica wikitèsto]
De mestê o l'êa notâro e o l'êa inpiegòu tra i scrivén do Banco de Sàn Zòrzo e scrivàn ascì da Cùria Comunâle. Poêta de gràn valô da-o stîle inpecàbile, o l'à scrîto in Léngoa Zenéize destacàndose da-i manierìsmi e sénsa voéi êse mâi angosciôzo. E sò òpere són arecugéite inta Çìttara Zenéize[1] publicæ inte l'anno 1635 e 1665. Gh'é 'n'ediçión de l’anno 1745 ch'a se peu trovâ in sce l'Internet.
Profóndo conoscitô da Léngoa inta quæ o scrivéiva, o l'é o prìmmo ch'o l'à detòu de régole de scritûa e de pronónçia che s'asomégian asæ a-e régole da modèrna Grafîa ofiçiâ.
Sonétto dintroduçión a-e: “Rime Civili” da Çittara zeneize[modìfica | modìfica wikitèsto]
Òpere[modìfica | modìfica wikitèsto]
- Gian Giacomo Cavalli, La Cetra Genovese, Zêna, Giuseppe Bottari, 16??.
- Gian Giacomo Cavalli, Çittara zeneize, 3ª ed., Zêna, Giovanni Franchelli, 1745.
Nòtte[modìfica | modìfica wikitèsto]
Âtri progètti[modìfica | modìfica wikitèsto]
- Wikivivàgna a contêgne una pàgina dedicâ a Gian Giacomo Cavallo
- Wikimedia Commons a contêgne di files in sce Gian Giacomo Cavallo
Colegaménti estèrni[modìfica | modìfica wikitèsto]
- (IT) Òpere de Gian Giacomo Cavalli, in sce openmlol.it. URL consultòu o 19 lùggio 2021.


text:
Stati Unïi d'America
I Stati Unïi d'America (United States of America in ingleize, prononçiòu [juːˈnaɪ.təd ˈsteɪʦ əv əˈmɛ.ɹɪ.kə]) son in paize de l'América do nòrd, a seu capitâ a l'è Washington. I Stati Unîi d'América son de spesso dîti Stati Unîi, U.S.A., The States ò America ascì.
L'influensa militâre, econòmica, colturâle e polìtica di Stati Unîi a l'è cresciûa senpre ciù into deximonòno e vintêximo sécolo. Dappeu a fìn de l'Union Sovietica e da Guæra Freida, i Stati Unîi son restæ l'ùnica superpossansa mondiâle.
I Stati di Stati Unîi d'América son ménbri de diverse òrganizaçioìn polìtiche e econòmiche mondiâli.
Stòia[modìfica | modìfica wikitèsto]
Into 1776 i Stati Unïi d'America son stæti fondæ da un gruppo de separaçionisti de colonie britanneghe da costa atlantega. A Boston into 1775 arcun rivoluçionaï, travestiï da indien, han cacciòu in mâ arcunn-e casce de tè pe demostrâ a so protesta contra e tasce imposte da-o governo ingleise. Da lì a l'è partïa a Rivoluçion Americann-a ch'a l'ha portòu, a-a formaçion di Stati Unïi da e 13 colonie britanenghe. Into 1846 i Stati Unïi han combattùo unn-a guæra contra o Mescico e han coscì conquistòu o Texas.
Into XX Secolo han combattùo tutte e doe guære mondiæe, a Guæra de Corea e do Vietnam e dappeu inta segonda meitæ do Secolo son stæti in te 'n stæto de tenscion permanente co l'Union Sovietica dïto Guæra Freida. Ancheu i Stati Unïi occupan militarmente l'Iraq inte un conflitto ch'o l'è criticòu da diversci stati e da ben ben de Americhen ascì. Ancheu i Stati Unïi son a ciù grande potensa econòmica mondiâ, in concorénsa co-a Cinn-a.
Geögrafîa[modìfica | modìfica wikitèsto]
I Stati Unïi comprendan, passa ai 48 stati continentæ, l'Alaska (o ciù grande di stati), e Hawaii e varri teritöi inte l'Oçeano Paçiffigo e inti Caraibi, compreiso Pòrto Rico.
I Stati Unïi son sovente divïxi in:
- Stati da costa orientâ
Da nòrd a sud: Maine, Neuvo Hampshire, Vermont, Massachusetts, Isoa de Rhode (o ciù piccin di stati), Connecticut, Neuvo York, Pennsylvannia, Neuvo Jersey, Delaware, Maryland, Virginnia, Carolinn-a do Nòrd, Carolinn-a do Sud, Georgia, Florida.
- Stati do Sûd
Virginnia, Carolinn-a do Nord e Carolinn-a do Sud, Georgia, Florida, e anche Virginnia Oççidentâ, Kentucky, Tennessee, Alabama, Louisiann-a, Arkansas, Oklahoma, Texas (spesso conscideròu fra i stati do sud-ovest).
Questa zöna a comprende a pàrte meridionâ (e e çimme ciù elevæ) di Appalachi, e ciù a ponente e montagne Ozark. I sciummi comprendan e foxe do Misciscippi e dö Río Grande. A ciù grande influença climatega a vegne do Gorfo do Mescico, e a conpòrta inverni miti, umiditæ, e de tanto in tanto di uraghen.
- Stati do Midwest
Ohio, Michigan, Indiann-a, Wisconsin, Illinois, Missouri, Minnesota, Iowa, Dakota do Nòrd, Dakota do Sud, Nebraska e Kansas. Son in gran parte stati agricoli e industriæ (compreisa a "rust belt", a zona industriâ "inruzzenïa" inti anni settanta e ottanta da-a concorrensa, sorvetutto giapponeise), o climma o l'è estremmo: freido d'inverno, cädo de stæ, maccaia a lèvante e secco a ponente. O Midwest o l'incarna i valôi tradiçionæ di Stati Unïi: lòu, cà, famiggia e religion.
- Stati centrâ
I stæti da zöna çentrâ ò montann-a son: Montann-a, Idaho, Wyoming, Nevadda, Utah, Colorado, Arizona, Neuvo Mescico. Questa a l'è a zöna meno abitâ do paize, e l'è dovve s'attreuvan tante mete turisteghe comme o Grand Canyon (Arizona) e Yellowstone (Wyoming).
- Stati da costa oççidentâ
Washington, Oregon, California comprendan montagne ærte (comme a Sierra Nevadda), deserti (a Death Valley), e zöne ben ben ùmie (a costa).
Suddivixoin di Stati Unïi[modìfica | modìfica wikitèsto]
I Stati Unïi d'America son (tra parentexi l'anno de l'intrâ inta confederaçion):
Statï[modìfica | modìfica wikitèsto]
In distreito separòu, sotta a giurisdiçion do congresso, o l'è o Distreito de Combia, donde gh'é a çitæ de Washington, capitâ da naçion.
Teritöi[modìfica | modìfica wikitèsto]
Teritöi di Stati Unïi son anche arcunn-e isoe do mâ di Caraibi e de l'Oçeano Paçiffigo:
Teritöi in franca assoçiaçion[modìfica | modìfica wikitèsto]
De naçioin indipendenti son in franca assoçiaçion co-i Stati Unïi d'America:
Galerîa d'inmàgine[modìfica | modìfica wikitèsto]
O Canpidòlio a Washington D.C., a sêde do Congrésso
A Stàtoa da Libertæ a Nêuva York
Inmàgine da misción Apollo 15 in sciâ Lùnn-a
O pàrco de Disneyland in Califòrnia
Âtri progètti[modìfica | modìfica wikitèsto]
- Wikimedia Commons a contêgne di files in sce Stati Unïi d'America


text:
Categorîa:Template pe-e categorîe
Quésta categorîa l'arechéugge i templates dedicæ a-a gestión de categorîe.
- Wikimedia Commons a contêgne 'na categorîa in sce l'argoménto Categorîa:Template pe-e categorîe
- Wikispecies a contêgne 'na categorîa in sce l'argoménto Categorîa:Template pe-e categorîe
- Wikidæta a contêgne 'na categorîa in sce l'argoménto Categorîa:Template pe-e categorîe
Pàgine inta categorîa "Template pe-e categorîe"
Quésta categorîa a contêgne e 3 pàgine indicæ chi de sótta, in sce 'n totâle de 3.


text:
Carlofòrte
Carlofòrte (scrîto in tabarchìn: Carlufórte[3]), conosciûo ascì comme O Paize (in tabarchin: U Pàize), o l'é un comûne sardo, un di doî in quæ se parla tabarchin.
Geògrafia[modìfica | modìfica wikitèsto]
Carlofórte o se trêuva in sce n'izoa da Sardegna, l'izoa de San Pé, inta Provìnsa do Sùd Sardégna. O l'è un di doí çentri che parlan tabarchin, 'n antigo dialetto lìgure zenéize
Stöia[modìfica | modìfica wikitèsto]
Gh'é doî centri inta Sardegna do ponente che parlan Tabarchìn, 'n antigo dialetto lìgure zenéize. O Tabarchìn o l'e parlòu a Carlofòrte e inta zöna de Cädasedda. O nomme de Tabarchìn o vegne da l'izoa de Tabarca, zû in Àfrica, sùbito de d’âto a-a Tunizîa, dove stava di pegeixi, ciù che âtro apreuvo a pescâ o coâlo. Gh'en stæti da-o 1540 a-o 1742.
Dòppo chò-u piràtta Dragut, inte l’ànno 1540[4] o l'êa stæto fæto prexonê da-o Gianetìn Döia e portòu a Zêna, o Carlo V, rè de Spàgna, o l’àvéiva òtegnûo Tabarca, in’izoétta rìcca de coâlo no goæi distànte da-a costêa africànn-a e in fàccia a Tùnixi.
Into 1544, pe concesción da Spàgna, i Lomelìn, Scignôri de Pêgi, devéntan padroìn de l’îzoa. Pe colonizâla, i Lomelìn trasferìscian la ’n mùggio de Pêgin e coménsan o comèrcio do coâlo ch’o i faiâ diventâ rìcchi, tànto rìcchi da poéi destinâ ’na sómma consciderévole a-a costruçión da gêxa da Nonçiâ.
Ma inti prìmmi ànni do Seiçénto e cöse divéntan difìçili pe-a concorénsa françéize e pe-e contìnoe incurscioìn di piràtti barbaréschi. Inte l'anno 1738, 600 abitànti de l’îzoa de Tabarca (són dîti apónto Tabarchìn), minaciæ da-e invaxoìn barbarésche, làscian e sò câze e se rifùgian in sce l’îzoa de Sàn Pê in Sardégna. Li fóndan a çitæ de Carlofòrte. Inte l'anno 1740, i Lomelìn tràtan co-a Conpagnîa Françéize pe cêde o dirìtto da pésca do coâlo. Ma són prevegnûi da-o Bêy de Tùnixi che inte l'ànno 1741 o l'òcupa l'îzoa faxéndo scciâvi i 900 abitànti ch'êan ancón li. Saiàn liberæ, pagàndo 'n rescàtto, dêx’ànni dòppo da-o Carlo Emanuele de Savöia ch'o i portiâ in Sardégna a Carlofòrte, in sce l'izoa de San Pê, dónde gh'êa za quélli scapæ dôz'ànni prìmma.
E coscì i Tabarchìn, pegeixi d’orìgine e nòrdaficæn de proveniensa, an pigiòu e strasæ e a léngoa e î an portæ inte n'âtra izoa dove no gh'ea ninte, ma a l'êa tæra di cristien, e an comensòu torna a travagiâ.
Come o diva anche o Luchetto, i zeneixi lì donde van, pe primma cösa n'âtra Zena ghe fan. Defæti i Tabarchìn pe primma cösa an fondòu 'na nêuva çitæ con dâghe o nomme do Re ch’o î aveiva liberæ, e ciù tardi ascì a çitæ de Cädasedda. E coscì ancón a-a giornâ d'ancheu a Carlofòrte se parla a léngoa Zenéize.
Pòsti de interesse[modìfica | modìfica wikitèsto]
Economia[modìfica | modìfica wikitèsto]
Abitanti[modìfica | modìfica wikitèsto]
Binellaggi[modìfica | modìfica wikitèsto]
Coltùa[modìfica | modìfica wikitèsto]
Manifestaçioin[modìfica | modìfica wikitèsto]
Feste e fëe[modìfica | modìfica wikitèsto]
Comunicaçioin[modìfica | modìfica wikitèsto]
Nòtte[modìfica | modìfica wikitèsto]
- ↑ Dæto Istat - Popolaçión rescidénte a-o 31 de màrzo 2022.
- ↑ Clascificaçion sismica (XLS), in sce protezionecivile.gov.it.
- ↑ [1].
- ↑ La grande storia di Genova, Ediz. ArtLibri - "Il Secolo XIX"
- ↑ O binellàggio fra Arbenga e O Paize, in sce albengacorsara.it. URL consultòu o 20 novénbre 2021.
- ↑ A çerimonia de binellaggio fra Arbenga e Carlofòrte (Telemaristella), in sce m.youtube.com. URL consultòu o 20 novénbre 2021.
Âtri progètti[modìfica | modìfica wikitèsto]
- Wikimedia Commons a contêgne di files in sce Carlofòrte


text:
Ortografia tradiçionâ
L'ortografia tradiçionâ a l'é stæta a primma grafia adeuviâ pe a trascriçion do zeneize.
Carateristiche[modìfica | modìfica wikitèsto]
E vocâle[modìfica | modìfica wikitèsto]
Chi parla o zeneize o sa 'na cösa: che o zeneize o l'é a lengua de vocale. Quæxi tûtte e difficoltæ nascian da-e vocale: comme van pronunçiae, comme van scrïte e comme van lezûe. Chì çerchiö de mostrâ quæ son e regole che deuvio mi pe scrive o zeneise; pe ëse ciû ciaeo, no me importa de ripete a maexima cösa in diversi pòsti.
Düata[modìfica | modìfica wikitèsto]
A dûata de 'na vocale a l'é a dûata do son: e vocali lunghe dûan quæxi o doggio de vocali cûrte.
Se in sciä vocale o l'é marcòu l'accento (û a fa eccession perché a rappresenta o son da "u" françeise) allôa l'accento o n'informa se a vocale a va dïta lunga ò cûrta, averta ò serrä. In generale se in sciä vocale o no l'é marcòu nisciûn accento allôa:
- se a vocale a l'é seguïa da 'na consonante doggia o son o l'é sempre cûrto - libbro - sappa - parolla
- se a vocale a l'é seguïa da 'na consonante sencia o son o peu ëse
- lungo, e allôa a vocale a l'é tonica: "a" de lago;
- cûrto: "a" de façile ò de strapuntê;
Pe questo chì sotta riportiö solo i caxi de vocali con l'accento de d'äto.
A[modìfica | modìfica wikitèsto]
A vocale a a se pronunçia comme in italian.
Són cûrto[modìfica | modìfica wikitèsto]
- à - àmoa (boccale, vaso di terra cotta a pancia larga con manico) - zà (già) - mamà
Són lungo[modìfica | modìfica wikitèsto]
- ä - mäveggioso (meraviglioso) - ätro
- â - cämâ (calamaio) - mangiâ
E[modìfica | modìfica wikitèsto]
A vocale e a l'ha duî soin: averto e serròu; s'a no l'é tonica, a vocale e a l'é sempre serrä. O son averto o l'é sempre cûrto e o peu ëse segnòu con l'accento grave "è". Pe-o son lungo, averto e strascinòu, se deuvia a scrïtûa "æ". O son serròu o peu ëse lungo, "ë", "ê", ò cûrto; quande o l'é tonico o son cûrto o peu ëse segnòu con l'accento acûto "é".
Son averto cûrto:[modìfica | modìfica wikitèsto]
è - caffè
Son averto lungo:[modìfica | modìfica wikitèsto]
æ in mëzo da parolla o peu ëse tonico - sæximo - ægua - oppûre atono - pæguâ- imbriægon
in fin da parolla o l'é de longo tonico: çittæ - parlæ - mæ
Son serròu cûrto:[modìfica | modìfica wikitèsto]
é - ménoa - o l'é
Son serròu lungo:[modìfica | modìfica wikitèsto]
- ë - camëa - pëzo - ti t'ë
- ê - camê - lê - pê


text:
Gustav Klimt
Gustav Klimt (Baumgarten, (Vienna), 14 lüggio 1862 – Neubau, 6 frevä 1918) o l'è stæto un pitô austriaco, importante esponente do movimento da Secescion Vienneise.
Gustav Klimt
Dæti personâli
Mòrte: Neubau, 6 frevä 1918
Âtre informaçioìn
Vìtta[modìfica | modìfica wikitèsto]
Figgio de un orafo originaio da Boemia, o s'ea iscrito ä Kunstgewerbeschule (Scöa de Arti e Mestë) do Müseo de l'Arte e de l'Indüstria de Vienna. I sö primmi travaggi importanti son stæte e decorasioin de dui edifici (fæte da Klimt, da sö fræ Ernst e da Franz Matsch): o Burgtheater e o Kunsthistorisches Museum.
Divegnüo protagonista, e primmo prescidente, da Secescion Vienneise, Klimt o l' ideava o manifesto pe a primma mostra de questo movimento, nasciüo pe via da separaçion dall'associaçion Künsterhaus, consciderä troppo conservatrice in campo artistico. In to 1900 l'opera Filosofia a vegniva premiä con a medaggia d'ou all'Espozision universale de Pariggi, dopo esse stæta incompreisa in Austria.
Caratteristica dell'opera de Klimt a l'è a capaçitæ de intreççä inseme elementi figürativi – comme o corpo femminile – e unna decoraçion ricchiscima, in ta quale vegne utilizzou anche l' ou, rimembransa da perisia artigianale do poæ. A critica a l' ha visto in to tipo de decorasion döviä dall' artista anche l'influ]]ensa dell'arte bizantinna: Klimt o l'aveiva vixitou Ravenna in to 1903. Unn-a atra parte dell' opera dell' artista austriaco, meno famosa in to grande pübblico, a l'è rappresentä dai paesaggi.
L'influensa de Klimt in sce i artisti successivi a l'è stæta notevole, a partî da Egon Schiele e Oskar Kokoschka.
Atri progètti[modìfica | modìfica wikitèsto]
- Wikimedia Commons a contêgne di files in sce Gustav Klimt